โบลท์ หมดสิทธิ์ป้องกันแชมป์วิ่ง 100 เมตรกรีฑาชิงแชมป์โลก 2011
กรีฑาชิงแชมป์โลก 2011 ที่เมืองแดกู ประเทศเกาหลีใต้ ไฮไลต์อยู่ที่การแข่งขันวิ่ง 100 เมตรชาย รอบชิงชนะเลิศ ที่มี อูเซน โบลท์ แชมป์โลกและเจ้าของสถิติโลกชาวจาเมก้า ลงทำการแข่งขัน ผลปรากฏว่า โบลท์ ออสตาร์ทฟาล์ว จนถูกจับดิสควอลิฟายด์ หมดสิทธิ์ป้องกันแชมป์โลกในปีนี้อย่างน่าเสียดาย เพราะคู่แข่งคนสำคัญอย่าง ไทสัน เกย์ และ อซาฟา พาวล์ ก็ไม่ได้ลงแข่งขันเนื่องจากอาการบาดเจ็บ โดยแชมป์เป็นของ โยฮัน เบล็ค ลมกรดเพื่อนร่วมชาติของ โบลท์ ทำเวลา 9.92 วินาทีส่วนวิ่ง 400 เมตรชาย รอบคัดเลือก ผลปรากฏว่า ออสการ์ ปิสตอเรียส นักกรีฑาพิการขาจากแอฟริกาใต้ ก็ผ่านเข้าสู่รอบชิงชนะเลิศได้สำเร็จ หลังวิ่งเข้ามาเป็นที่ 3 ในฮีท 5 ทำเวลา 45.39 วินาที ส่วนในการวิ่งระยะไกลนักวิ่งจากแอฟริกันยังคงความยอดเยี่ยม โดยในการวิ่ง 10000 เมตรชาย ฮิบราฮิม ไจลาน จากเอธิโอเปีย คว้าแชมป์ไปครองด้วยเวลา 27 นาที 13.81 วินาที
 อูเซน โบลท์ เจ้าของสถิติโลกวิ่ง 100 เมตร หมดสิทธิ์ป้องกันแชมป์โลก หลังถูกจับดิส ควอลิฟายด์ ในการแข่งขันกรีฑาชิงแชมป์โลกที่ประเทศเกาหลีใต้
กรีฑาชิงแชมป์โลก,วิ่ง,อูเซน โบลท์,เกาหลีใต้